แจก32ล้าน ทายผลบอลโลก (คลิป)
ไทยรัฐ ผนึกกำลังร่วมมือกับ12ซุปเปอร์อภิมหาสปอนเซอร์,ไทยรัฐกรุ๊ปจับมือกับ12ซุปเปอร์อภิมหาสปอนเซอร์ จัดโครงการทายผลฟุตบอลโลก 2018 แจกจริงเงินสด 32 ล้านบาท จัดหนักจัดเต็มแก่แฟนบอลชาวไทย เพื่อสร้างสีสันการเชียร์ทีมโปรดและร่วมลุ้นโชคใหญ่ในการแข่งขันฟุตบอลโลกปีนี้ ที่รัสเซีย,ผู้ที่ต้องการร่วมสนุกกับไทยรัฐ สามารถทายผลได้ 2 ช่องทาง คือทายผลผ่านไปรษณียบัตรลุ้น 111 รางวัลและทายผลผ่านเว็บไซต์ลุ้น 111 รางวัล ด้านเหล่าพันธมิตรองค์กรธุรกิจ 12 ซุปเปอร์อภิมหาสปอนเซอร์เผยขอยืนหยัดสนับสนุนกิจกรรมกับไทยรัฐ เพราะถือเป็นเทศกาลแห่งความสุขของแฟนบอลชาวไทย,ถึงฤดูกาลอีกครั้ง สำหรับโครงการทายผลแชมป์ฟุตบอลโลกประจำปี 2018 ที่ ไทยรัฐกรุ๊ป จับมือกับ 12 ซุปเปอร์อภิมหาสปอนเซอร์ จัดขึ้นเพื่อให้คอลูกหนังชาวไทยทั้งประเทศได้ร่วมเชียร์ฟุตบอลโลกในฤดูกาลนี้อย่างมีความสุขและสนุกสนาน พร้อมทั้งได้ร่วมลุ้นรางวัลเงินสด 32 ล้านบาทอีกด้วย,ทั้งนี้ ที่ห้องประชุมชั้น 7 อาคาร 9 ชั้น สำนักงาน นสพ.ไทยรัฐ ถนนวิภาวดีรังสิต เมื่อเวลา 14.00 น. วันที่ 23 พ.ค. นายสราวุธ วัชรพล บรรณาธิการบริหารหนังสือพิมพ์ไทยรัฐ แถลงข่าวการเปิดโครงการทายผลแชมป์ฟุตบอลโลก 2018 ที่ได้ร่วมกับ 12 พันธมิตรองค์กรธุรกิจยักษ์ใหญ่ชั้นนำ ที่ให้การสนับสนุน ประกอบด้วย น.ส.ยุพาพิน วังวิวัฒน์ รองกรรมการผู้จัดการใหญ่และประธานเจ้าหน้าที่บริหารด้านการบริหารองค์กร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) นายณัฐพล หงษ์ศรีสุข กรรมการบริหาร เครือบริษัท เจมส์แกลอรี่ กรุ๊ป จำกัด นายพงษ์ วิเศษไพฑูรย์ ประธานผู้บริหารฝ่ายปฏิบัติการ บริษัทเจริญโภคภัณฑ์อาหาร จำกัด (มหาชน) หรือ CPF นายเอ็ดมอนด์ เนียว คิม ซูน กรรมการผู้จัดการ บริษัทช้างอินเตอร์เนชั่นแนล จำกัด,นายสุทธิพงษ์ อัมพุช รองประธานกรรมการบริหารอาวุโส บริษัท เดอะมอลล์ กรุ๊ป จำกัด นางปนัดดา เจณณวาสิน กรรมการรองผู้จัดการ บริษัท ตรีเพชรอีซูซุเซลส์ จำกัด นายเอนก จงเสถียร กรรมการผู้จัดการ บริษัท เตียฮั่วอัน จำกัด นางอนิสา ชูจันทร์ ผู้ช่วยผู้จัดการใหญ่ผู้บริหารสูงสุด Customer Experience ธนาคารไทยพาณิชย์ จำกัด (มหาชน) นายกฤษณ์ อิ่มแสง รองกรรมการผู้จัดการใหญ่บริหารองค์กรและความยั่งยืน บริษัท ปตท. จำกัด (มหาชน) นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด นายอรรณพ พรประภา ประธาน บริษัท เอ.พี.ฮอนด้า จำกัด และนายพงษกรณ์ คอวนิช หัวหน้าแผนกการตลาดด้านผลิตภัณฑ์ บริษัท แอดวานซ์ อินโฟร์ เซอร์วิส จำกัด (มหาชน),นายสราวุธ วัชรพล บรรณาธิการบริหารหนังสือ พิมพ์ไทยรัฐ ในฐานะประธานโครงการ กล่าวเปิดโครงการทายผลฟุตบอลโลก 2018 ว่าการแข่งขันฟุตบอลโลกครั้งนี้จัดขึ้นประเทศรัสเซีย หนังสือพิมพ์ไทยรัฐจัดทายผลแชมป์ฟุตบอลโลกเป็นประจำ กติกาคือไม่มีการตัดชิ้นส่วนของหนังสือพิมพ์ไทยรัฐ เพียงส่งไปรษณียบัตรเท่านั้น และครั้งนี้มีการทายผลเพิ่มอีกช่องทาง คือ ทายผ่านเว็บไซต์ไทยรัฐออนไลน์ ยอมรับว่าได้พูดคุยถึงสถานการณ์เศรษฐกิจปัจจุบันกับหัวหน้าข่าวเศรษฐกิจของ นสพ.ไทยรัฐ ที่เป็นผู้ประสานงานกับซุปเปอร์อภิมหาสปอนเซอร์ทั้งหมด หัวหน้าข่าวเศรษฐกิจตอบว่าเศรษฐกิจค่อนข้างเหนื่อย คำว่าค่อนข้างเหนื่อยนี้ จึงกลายเป็นที่มาของคำว่า ซุปเปอร์อภิมหาสปอนเซอร์ หลายปีก่อนหนังสือพิมพ์ไทยรัฐจัดกิจกรรมทายผลแชมป์ฟุตบอลโลก จะใช้คำว่าอภิมหาสปอนเซอร์ แต่ครั้งนี้สถานการณ์เศรษฐกิจไม่ค่อยดี จึงต้องใช้คำว่า ซุปเปอร์อภิมหาสปอนเซอร์ เพื่อยืนยันว่าเหล่าซุปเปอร์อภิมหาสปอนเซอร์ยังมีความแข็งแกร่งอยู่ พร้อมจะสนับสนุนไทยรัฐกรุ๊ปต่อไป,นายสราวุธกล่าวอีกว่า เมื่อเห็นรายชื่อซุปเปอร์อภิมหาสปอนเซอร์ทั้ง 12 บริษัท รู้สึกตื้นตันใจ เพราะกว่าจะจัดโครงการทายผลแชมป์ฟุตบอลโลกได้ ไม่ใช่เรื่องง่ายในสภาวะเศรษฐกิจแบบนี้ ทั้งยังปลาบปลื้มมากในหลายบริษัทที่ร่วมมือสนับสนุนกับไทยรัฐมานานและยังสนับสนุนตลอด เมื่อมีบริษัทใหม่เข้ามาสนับสนุนยิ่งสร้างความปลื้มปีติ ทำให้รู้สึกดีใจ ในนามไทยรัฐกรุ๊ป ขอขอบคุณซุปเปอร์อภิมหาสปอนเซอร์ด้วยความจริงใจ ที่สามารถผลักดันโครงการนี้ เพื่อให้ประชาชนชาวแฟนบอลทุกคนได้ร่วมสนุกกัน,ในส่วนของความรู้สึกของซุปเปอร์อภิมหาสปอนเซอร์ที่เข้าร่วมโครงการทายผลแชมป์ฟุตบอลโลก 2018 นายพงษ์ วิเศษไพฑูรย์ ประธานผู้บริหารฝ่ายปฏิบัติการ บริษัท เจริญโภคภัณฑ์อาหาร จำกัด (มหาชน) หรือ CPF กล่าวว่า บริษัทร่วมโครงการทายผลฟุตบอลโลกกับไทยรัฐเป็นประจำ เพราะฟุตบอลโลกเป็นกีฬาที่คนไทยชื่นชอบและติดตามชมอย่างใจจดใจจ่อ ไม่ต่างกับไทยรัฐที่เป็นสื่อที่ประชาชนคนไทยชื่นชอบ เมื่อไทยรัฐจัดกิจกรรมนี้ขึ้น CPF ยินดีสนับสนุนกิจกรรม มอบความสุขเสมือนตอบแทนผู้บริโภค ที่สำคัญถ่ายทอดสดไม่ดึกมาก จะได้นั่งชมกันทั้งบ้าน พร้อมกับส่งไปรษณียบัตรทายผลฟุตบอลกับ นสพ.ไทยรัฐ เพียงเท่านี้มีสิทธิ์ลุ้นรางวัลมูลค่ารวม 32 ล้านได้ง่ายๆ,ด้านนายณัฐพล หงษ์ศรีสุข กรรมการบริหาร เครือบริษัท เจมส์แกลอรี่ กรุ๊ป จำกัด กล่าวว่า บริษัทเข้าร่วมกิจกรรมมาตลอด เพราะฟุตบอลได้รับความสนใจจากเยาวชนและประชาชนทั่วไป โดยเฉพาะฟุตบอลโลกครั้งนี้มีช่วงการถ่ายทอดสดไม่ดึกเกินไป คิดว่าในปีนี้จะเป็นปีที่คนได้ชมมากที่สุด ส่วนกิจกรรมของไทยรัฐจัดขึ้น มาได้รับความสนใจมาตลอด ทำให้เยาวชนไทยสนใจเล่นกีฬามากขึ้นด้วย ส่วนตัวคิดว่าฝรั่งเศสน่าจะได้แชมป์ในการแข่งขันครั้งนี้,นายเอ็ดมอนด์ เนียว คิม ซูน กรรมการ ผจก.บริษัท ช้าง อินเตอร์เนชั่นแนล จำกัด กล่าวว่า รู้สึกตื่นเต้นมากที่ได้เข้าร่วมกิจกรรมกับไทยรัฐ กิจกรรมของไทยรัฐที่จัดขึ้นนั้น ประสบความสำเร็จทุกครั้ง ยิ่งครั้งนี้เป็นฟุตบอลโลกด้วย ต้องยิ่งใหญ่แน่นอน ใครๆก็อยากมีส่วนร่วม เชื่อว่ากิจกรรมดีๆ อย่างนี้จะทำให้เยาวชนหันมาสนใจฟุตบอลมากขึ้น เพราะมีเงินรางวัลทายผลค่อนข้างสูงถึง 32 ล้านบาท ส่วนตัวแล้วเชียร์ทีมเยอรมนี,ขณะที่นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด กล่าวว่า บริษัทเป็นพันธมิตรกับไทยรัฐมายาวนาน ปีนี้ได้จัดเตรียมไปรษณียบัตรจัดพิมพ์เป็นคอลเลกชั่นลวดลายสีสันของฟุตบอลโลกไว้รองรับความต้องการของแฟนบอล 220 ล้านฉบับ มีสำรองไว้อีก 15 ล้านฉบับ หากยังไม่เพียงพอสามารถจัดพิมพ์ขึ้นได้อีก จะเริ่มเปิดจำหน่ายพร้อมกันทุกที่ทำการไปรษณีย์ทั่วประเทศวันที่ 1 มิ.ย.เป็นต้นไป ในราคาฉบับละ 2 บาท หมดเขตส่งไปรษณียบัตรทายผลในวันที่ 14 ก.ค. 2561 เวลา 18.00 น.,นายพงษกรณ์ คอวนิช หัวหน้าแผนกการตลาดด้านผลิตภัณฑ์ บริษัท แอดวานซ์ อินโฟร์ เซอร์วิส จำกัด (มหาชน) กล่าวว่า ปีนี้ฟุตบอลโลกจัดที่รัสเซีย ช่วงเวลาใกล้เคียงกับประเทศไทย ทำให้คนไทยทุกคนมีโอกาสชมการแข่งขันแบบสดๆ และเทคโนโลยีการสื่อสารที่ก้าวหน้ากว่าฟุตบอลโลกครั้งที่แล้ว ทำให้บรรยากาศการเชียร์ฟุตบอลโลกครั้งนี้จะคึกคักกว่าที่ผ่านมา เชื่อว่าจะมีคนสนใจร่วมสนุกส่งไปรษณียบัตรทายผลฟุตบอลโลกลุ้นรับโชคเงินสดมูลค่ากว่า 32 ล้านบาท ที่เอไอเอสได้ร่วมจัดกับไทยรัฐมากกว่าเมื่อ 4 ปีก่อน,ส่วนนายกฤษณ์ อิ่มแสง รองกรรมการผู้จัดการใหญ่บริหารองค์กรและความยั่งยืน บริษัท ปตท. จำกัด (มหาชน) กล่าวว่า ปตท.เข้าร่วมจัดกิจกรรมทายผลฟุตบอลโลกกับไทยรัฐ ถือเป็นหนึ่งกิจกรรมคืนความสุขให้กับคนไทย จะได้ร่วมเชียร์และลุ้นรับโชคกับฟุตบอลโลก 2018 อย่างสนุกทั้งครอบครัว เพราะกีฬาฟุตบอลอยู่ในสายเลือดคนไทย ยิ่งการแข่งขันฟุตบอลโลกที่คนทั่วโลกให้ความสนใจ และติดตามอย่างใกล้ชิด คาดว่าไปรษณียบัตรทายผลปีนี้จะทะลุเกินกว่า 243 ล้านใบ ส่วนตัวแล้วเชียร์ทีมจากทวีปเอเชียทุกทีม ให้สามารถเข้ารอบลึกๆ ให้มากที่สุด เพราะจะส่งผลดีให้ทีมจากเอเชียมีโอกาสได้โควตาฟุตบอลโลกเพิ่มขึ้น,ทางด้านนายธนา เธียรอัจฉริยะ รองผู้จัดการใหญ่อาวุโส Chief Marketing Officer ธนาคารไทยพาณิชย์ จำกัด (มหาชน) กล่าวว่า รู้สึกเป็นเกียรติที่ธนาคารไทยพาณิชย์ ได้มีส่วนร่วมกับคนไทยทั้งประเทศลุ้นเชียร์ฟุตบอลโลกที่รัสเซียอย่างสนุกสนาน ทั้งการส่งไปรษณียบัตรและการทายผลผ่านเว็บไซต์ไทยรัฐออนไลน์ ลุ้นรางวัลใหญ่ โดยไม่ต้องยุ่งเกี่ยวกับการพนัน อีกรายคือ นายอรรณพ พรประภา ประธานกรรมการบริหาร บริษัท เอ.พี.ฮอนด้า จำกัด กล่าวว่า กิจกรรมทายผลแชมป์ฟุตบอลโลก เป็นสื่อที่คนไทยให้ความสนใจ ช่วยส่งเสริมเยาวชนไทยให้หันมาเล่นกีฬา รู้จักรักและสามัคคี เพราะกีฬาฟุตบอลไม่สามารถเล่นคนเดียวได้ เชื่อว่าคนไทยจะร่วมสนุกทายผลบอลโลกครั้งนี้จำนวนมาก,น.ส.ยุพาพิน วังวิวัฒน์ รองกรรมการผู้จัดการใหญ่และประธานเจ้าหน้าที่บริหารด้านการบริหารองค์กร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) กล่าวว่า เป็นครั้งแรกที่ได้เข้าร่วมโครงการทายผลฟุตบอลโลกกับไทยรัฐ กิจกรรมนี้เป็นที่สนใจของคนทั้งประเทศ เพราะกีฬาฟุตบอลเป็นกีฬาที่คนไทยชื่นชอบ รวมไปถึงบรรดาเด็กๆและเยาวชน อยากเชิญชวนให้แฟนบอลมาร่วมสนุก ร่วมลุ้นโชครางวัลเงินล้านและรางวัลพิเศษอื่นๆอีกมากมาย,นายเอนก จงเสถียร กรรมการผู้จัดการบริษัท เตียฮั่วอัน จำกัด กล่าวว่า รู้สึกยินดีเป็นอย่างยิ่งที่ได้มาร่วมสนับสนุนกิจกรรมดีๆแบบนี้ แต่ละครั้งไทยรัฐจัดได้อย่างยิ่งใหญ่ ฟุตบอลโลกแต่ละปีคอบอลต่างเฝ้ารอชม ถ้าให้มีอรรถรสในการชมฟุตบอล ควรร่วมสนุกทายผลทีมที่จะได้แชมป์ดีกว่าไปเสียกับการพนัน เพราะการซื้อไปรษณียบัตรส่งมาลุ้นผลนับเป็นการลงทุนที่ไม่มาก ทั้งยังเป็นการรำลึกความหลังของการได้ส่งจดหมายอีกครั้ง,นายสุทธิพงษ์ อัมพุช รองประธานกรรมการบริหารอาวุโส บริษัท เดอะมอลล์ กรุ๊ป จำกัด กล่าวว่า บริษัทร่วมสนับสนุนกิจกรรมกับไทยรัฐ โดยเฉพาะมหกรรมฟุตบอลโลก 2018 คนทั่วโลกต่างตั้งตารอคอยเชียร์ทีมโปรด ถือเป็นเกียรติของบริษัท เดอะมอลล์ กรุ๊ป ที่ได้ร่วมกิจกรรมสำคัญนี้ ส่วนนางปนัดดา เจณณวาสิน กรรมการรองผู้จัดการ บริษัท ตรีเพชรอีซูซุเซลส์ จำกัด กล่าวว่า ทุกครั้งที่ไทยรัฐจัดทายผลทีมแชมป์ อีซูซุได้เป็นส่วนหนึ่งของการมอบความสุขให้ประชาชนทุกครั้งตั้งแต่เริ่มโครงการมา และพร้อมสนับสนุนไทยรัฐไปตลอดทุกรายการ สำหรับการแข่งขันฟุตบอลโลกมีผู้คนทั่วโลกให้ความสนใจ คนไทยก็ติดตามชมในจำนวนไม่น้อย,สำหรับรางวัลทายผลแชมป์ฟุตบอลโลก 2018 ได้เพิ่มความเร้าใจโดยจัดให้แฟนบอลชาวไทยได้ลุ้นรางวัลถึง 2 ช่องทาง คือช่องทางแรก เปิดให้แฟนบอลทายผลผ่านไปรษณียบัตร ลุ้นรางวัลใหญ่จำนวน 111 รางวัล ได้แก่ รางวัลที่ 1 มี 1 รางวัล เงินสด 10 ล้านบาท รางวัลที่ 2 มี 10 รางวัล เงินสดรางวัลละ 1 ล้านบาท รางวัลที่ 3 มี 100 รางวัล เงินสดรางวัลละ 100,000 บาท ส่วนกติกาการร่วมสนุกทายผลแชมป์ฟุตบอลโลก 2018 ทายผลผ่านไปรษณียบัตร เพียงเขียนคำทายผลให้ชัดเจนว่า ทีมใดจะเป็นทีมชนะเลิศ ลงบนไปรษณียบัตร ของบริษัท ไปรษณีย์ไทย จำกัด 1 ฉบับต่อ 1 คำทาย เขียนชื่อ นามสกุล ที่อยู่ให้ชัดเจน ส่งผ่านระบบไปรษณีย์มายัง นสพ.ไทยรัฐ เลขที่ 1 ถนนวิภาวดีรังสิต แขวงจอมพล เขตจตุจักร กทม. 10900 หมดเขตส่งคำทาย วันที่ 14 กรกฎาคม 2561 โดยถือตราประทับวันที่บนไปรษณียบัตรเป็นสำคัญ สามารถส่งคำทายผลมาร่วมสนุกได้โดยไม่จำกัดจำนวน,ช่องทางที่ 2 เปิดให้แฟนบอลทายผลผ่านเว็บไซต์ไทยรัฐออนไลน์ ลุ้นรางวัลจำนวน 111 รางวัล รวมรางวัลเงินสด 2 ล้านบาท ได้แก่ รางวัลที่ 1 มี 1 รางวัล เงินสด 500,000 บาท รางวัลที่ 2 มี 10 รางวัล เงินสดรางวัลละ 50,000 บาท รางวัลที่ 3 มี 100 รางวัล เงินสดรางวัลละ 10,000 บาท กติกาทายผลผ่านเว็บไซต์ ,www.thairath.co.th/activity,  หรือใช้โทรศัพท์มือถือสแกน QR Code ตามสื่อประชาสัมพันธ์ต่างๆ เข้าสู่เว็บไซต์ ผู้ร่วมกิจกรรมสามารถแก้ไขคำตอบได้ จนกว่าจะหมดเขตร่วมกิจกรรม ให้ถือการส่งคำตอบครั้งสุดท้ายเป็นคำตอบที่ผู้ร่วมกิจกรรมส่งทายผล ผู้ร่วมกิจกรรม 1 คน มีสิทธิเพียง 1 สิทธิเท่านั้น หมดเขตส่งคำทายผล วันที่ 14 กรกฎาคม 2561 เวลา 23.59 น. ทั้งนี้ รวมรางวัลทายผลแชมป์ฟุตบอลโลก 2018 เงินสดทั้งสิ้น 32 ล้านบาท พนักงานในเครือไทยรัฐ กรุ๊ป และครอบครัวไม่มีสิทธิ์ร่วมทายผล นสพ.ไทยรัฐ ขอสงวนสิทธิในการเปลี่ยนแปลงรางวัลและเงื่อนไขโดยไม่ต้องแจ้งให้ทราบล่วงหน้า,ทั้งนี้ โครงการทายผลแชมป์ฟุตบอลโลก หนังสือพิมพ์ไทยรัฐและพันธมิตรสปอนเซอร์ยักษ์ใหญ่ ได้จัดทายผลแชมป์ฟุตบอลโลกมาแล้ว 9 ครั้ง ครั้งแรกปี 1982 (2525) ทายผลการแข่งขันฟุตบอลโลกครั้งที่ 12 ที่ประเทศสเปน และการทายผลการแข่งขันฟุตบอลโลกครั้งที่ 20 เมื่อปี 2014 ประเทศบราซิลเป็นเจ้าภาพ มีผู้ส่งไปรษณียบัตรทายผลมากถึง 243,869,380 ฉบับ ทายถูกว่าทีมชาติเยอรมนีเป็นแชมป์ จำนวน 139,779,475 ฉบับ กระทั่งมาถึงการจัดทายผลแชมป์ฟุตบอลโลก 2018 ครั้งนี้ นับเป็นการจัดทายผลแชมป์ฟุตบอลโลกครั้งที่ 10 ที่หนังสือพิมพ์ไทยรัฐและพันธมิตร 12 ซุปเปอร์อภิมหาสปอนเซอร์ยักษ์ใหญ่ร่วมกันจัดขึ้นเพื่อสร้างความสุขให้กับแฟนบอลชาวไทยทั่วประเทศ
ไทยรัฐกรุ๊ปจับมือกับ12ซุปเปอร์อภิมหาสปอนเซอร์ จัดโครงการทายผลฟุตบอลโลก 2018 แจกจริงเงินสด 32 ล้านบาท จัดหนักจัดเต็มแก่แฟนบอลชาวไทย
ทายผลฟุตบอลโลก 2018,หนังสือพิมพ์ไทยรัฐ,สราวุธ วัชรพล,ไปรษณียบัตร,ข่าวหน้า1